OpenLLM-France/wikimedia huggingface dataset:
# Katakresi

Katakresi hitza grezierazko κατάχρησις dator, eta jatorriz “baliatzea” esan nahi du. Literatur figura erretoriko bat da, errealitate bat definitzeko garaian eta berezko hitza ez dagoenean, hori metaforikoki izendatzean datzana. Esaterako, “bihotza eskuan” esaten dugunean, ez gara organo horretaz ari, sentimenduaren adierazpenaz baizik. Tropo artean sailkatzen da.
Hona hemen adibide batzuk:
* zubi festa
* zulo beltza (ez dago benetako zulorik)
* ezpataren ahoa
* kalkulu orria (ez da orri bat)
* ontziaren ezpaina
* diru beltza
* diru zikina

## Bibliografia

* Estébanez Calderón, Demetrio. Diccionario de términos literarios. Madril: Alianza Editorial. ISBN 84-206-5251-2.

## Kanpo estekak

* Datuak: Q582726
# Kataja

Kataja Suedia eta Finlandiaren artean banatutako lurraldea duen uhartea da. Haparanda hegoaldean dago, Botniako golkoan, Itsaso Baltikoaren iparraldean, eta, politikoki, Norrbotten konderrikoa da. Azalera 0,71 km²-koa da gutxi gorabehera, eta bi kilometro luze eta 200-500 metro zabal da.

## Zatiketaren arrazoia

Uhartearen banaketa errebote isostatiko izenez ezagutzen den fenomeno geologiko baten ondorio da. Suedia eta Errusiar Inperioaren arteko muga (Finlandiak kudeatzen zuena garai hartan) 1809an egin zenean, bere itsas zatia elkarrengandik oso gertu zeuden bi uharteren artetik igarotzen zen; Suediako Kataja uhartea eta Finlandiako Inakari uhartea ziren. Errebote isostatikoak, mugaren trazaduraren ondorengo hamarkadetan zehar, bi uharte horien arteko lur zati bat sortu zen bia uharteak elkartuz, bakarra eginez. Fenomenoak batu egin zituen.

## Kanpo estekak

* Datuak: Q1396765
* Multimedia: Kataja (island) / Q1396765
# Katakrak (kooperatiba)

Katakrak Iruñean kokatutako elkartea da, kooperatiba bezala eratua. Elkarteak liburu-denda bat, kantina bat, argitaletxe bat eta ekitaldietarako areto bat kudeatzen du.
2022. urtean kolektiboa 16 laguneko batzarra osatzen zuten. Kolektiboak kooperatiba bezala funtzionatzen du. Kooperatibako denek soldata bera dute, nagusirik gabe. Bazkideen komunitate batek eusten du proiektua eta diruz eta bestelako ekarpenez aberasten du proiektua. Katakrakekoek este kolektiboentzako topaleku bat eskaintzen dute Iruñeko Kale Nagusian, 54. zenbakian.

## Argitaletxea

Lehenengo liburuak 2016ko abenduan argitaratu zituzten.
Hainbat hizkuntzatatik itzulitako saiakera eta narratiba lanak argitaratu dituzte. Hauek izaten dira gehien landu dituzten gaiak argitaratu dituzten saiakeretan: feminismoa, indarkeria, ekonomia, artea, historia, ekologismoa, komunak.
Narratiban munduko lan estetikoki nabarmen batzuk argitaratu dituzte, munduko hainbat gatazktan zapalduek izan duten tokia hedatzeko asmoz.

## Liburu-denda

Katakrak liburu-dendak 2013ko abenduan zabaldu zituen ateak 16 lagunen asanblada baten ekimenez eta ekimen sozialeko 1978 Kooperatibaren lan jarduerarekin.
Liburuekin kontzientzia kritikoa eratu eta eraikitzeko 25.000 tituluko funtsarekin hasi zuen bidea. 60 lagunentzako kantina bat dauka gertuko produktuekin, ekologikoekin eta bidezko merkataritzazkoekin.

## Erabilera anitzeko aretoa

170 lagunentzako areto nagusi bat dauka Iruñeko Kale Nagusian ekitaldi sozialak eta kulturalak egiteko.

## Erreferentziak

* ↑ «Ezagutu gaitzazu | Katakrak» katakrak.net (Noiz kontsultatua: 2022-02-03).
* ↑ «Argitaletxea | Katakrak» katakrak.net (Noiz kontsultatua: 2022-02-03).

## Ikus, gainera

* Ekonomia Sozial Eraldatzaile

## Kanpo estekak

* Webgune ofiziala
* Datuak: Q29632363
# Katakombenschule

Katakombenschulen (literalki, katakonbetako eskola) Italiako Hego Tirolen ezarritako eskola klandestinoak izan ziren, italiartze faxistaren garaian.
Italiako agintariek debekatu egin zuten alemanaren irakaskuntza (Lex Gentile, 1923ko urria), 1918an Italiak lurralde hori okupatu ostean. 324 eskoletako 30.000 ikasle inguruk pairatu zuten politika hori, baita haurtzaindegi alemanen eta aleman hizkuntzan oinarritutako goi-mailako hezkuntza-erakunde guztien desegin baitziren.
Alemaniar hizkuntzako irakaskuntza-irakasleen ordez irakasle italiarrak jarri ziren. Alemanean oinarritutako hezkuntza klandestinoa izatera igaro zen, 1925eko azaroan eskola pribatuak debekatu zirenean. Antolatzaile nagusiak, besteak beste, Michael Gamper apaiza eta Josef Noldin abokatua izan ziren. Eskola-liburuak baserritik baserrirako kontrabandoaren bidez eta kaleratutako maisu-maistra alemaniarrek klaseak eskaintzen zituzten; gutxi gorabehera 500 emakume gazte boluntariok ere klaseak ematen zituzten. Katakombenschulen alemanezko idazketaren eta irakurketaren irakaskuntzan oinarritu zen. Klaseak emateagatik zigorra espetxea izan zen, eta behin eta berriz harrapatutako maisu-maistrak Italiako hegoaldean deportatu zituzten. Angela Nikoletti 25 urteko maistra tuberkulosiaz hil zen espetxe batean. Josef Noldin Liparira erbesteratu zuten 1927an.
Laterango ituna 1929an sinatu ondoren, eskola erlijiosoak alemanez baimendu ziren, igandean.

## Erreferentziak

* 1 2 3 Die Südtirolfrage. Institute of contemporary history; University of Innsbruck; Rolf Steininger.
* 1 2 A brief contemporary history of Alto Adige/Südtirol (1918-2002). Parliament of the Autonomous Province of Bolzano/Bozen.
* ↑ Zimmermann, Z.. Ein Besuch in Bozen/Italien (Onde 24/2005), Saarbrücken. .
* ↑ Angela Nikoletti. Frauen-Biographieforschung e.V. - Institut für Frauen-Biographieforschung, Hannover.

## Kanpo estekak

* Datuak: Q1735556
# Katakrak (argipena)

Katakrak izenak adiera zenbait ditu.
* Katakrak, Iruñean 1985 urtean sortutako okupazio-taldea;
* Katakrak, 2013an Iruñeko Alde Zaharrean irekitako liburu denda eta kantina;
* Katakrak, 2016an Katakrak kooperatibak sortutako argitaletxea.
# La Grange (Ipar Carolina)

La Grange Ipar Carolinako herri bat da. Lenoir konderrian kokatua dago. 2010ean 2.873 biztanle zituen, 5,97 kilometro koadrotan banatuta.

## Ikus, gainera

* Lenoir konderria

## Kanpo estekak

* Datuak: Q2023126
# La Grandeza (udalerria)

La Grandeza Mexikoko udalerri bat da. Chiapas estatuan kokatua dago. 2010ean 7.272 biztanle zituen 48,24 km²ko azaleran. Herriburua [[La Grandeza (La Grandeza)|La Grandeza]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1785311
* Multimedia: La Grandeza Municipality / Q1785311
# La Grange (Illinois)

La Grange Illinoiseko herri bat da. Cook konderrian kokatua dago. 2010ean 15.550 biztanle zituen, 6,53 kilometro koadrotan banatuta.

## Ikus, gainera

* Cook konderria

## Kanpo estekak

* Datuak: Q968621
* Multimedia: La Grange, Illinois / Q968621
# La Grange (Kentucky)

La Grange Kentuckyko hiri bat da. Oldham konderrian kokatua dago. 2010ean 8.082 biztanle zituen, 18,29 kilometro koadrotan banatuta.

## Ikus, gainera

* Oldham konderria

## Kanpo estekak

* Datuak: Q990138
* Multimedia: La Grange, Kentucky / Q990138
# La Grande Illusion

La Grande Illusion 1937ko Jean Renoir frantziar zinema zuzendariaren drama da.
Zenbait adituen arabera, inoiz egindako film onenen artean dago.

## Argumentua

Oharra: Atal honek istorio osoa edo amaiera argitzen du.
Lehen Mundu Gerram frantziar ofizial talde bat gerra-presoak dira eta esparrutik ihes egiteko planak egiten dituzte.

## Aktoreak

* Jean Gabin: Maréchal tenientea
* Marcel Dalio: Rosenthal tenientea
* Pierre Fresnay: De Boeldieu kapitaina
* Erich von Stroheim: Von Rauffenstein kapitaina
* Dita Parlo: Elsa
* Julien Carette: Cartier
* Gaston Modot: ingeniaria
* Georges Péclet: ofiziala
* Werner Florian: Arthur sarjentua
* Jean Dasté: irakaslea
* Sylvain Itkine: Demolder tenientea

## Erreferentziak

* ↑ Sesonske, Alexander. (1980). Jean Renoir: The French Films, 1924-1939. Cambridge, Massachusetts: Harvard University Press ISBN 0-674-47355-8...
* ↑ «The 100 Best Films Of World Cinema – 35. La Grande Illusion» Empire.

## Kanpo estekak

* Filmaren IMDBko fitxa irakurgai (Ingelesez)
* Datuak: Q470336
* Multimedia: Grand Illusion / Q470336
# La Grande Magie

La Grande Magie 2022ko Noémie Lvovsky frantziar zinema zuzendariaren komedia dramatikoa da.

## Sinopsia

Oharra: Atal honek istorio osoa edo amaiera argitzen du.
Charles eta Marta hotel batean daude, bikote harremanaren azkenetan. Afaltzen duten bitartean, Albertek, mago berritsu batek, Marta desagerraraziko du. Charles urduritu egingo da. Magoak kutxa bat emango dio. Marta barruan omen dago; baina emakumearengan erabateko konfiantza baldin badu bakarrik ireki dezake.

## Aktoreak

* Denis Podalydès : Charles Moufflet
* Sergi López : Albert
* Judith Chemla : Marta Moufflet
* Noémie Lvovsky : Zaïra
* François Morel : Gabriel
* Damien Bonnard : Arthur
* Rebecca Marder : Amélie
* Micha Lescot : hotel-zuzendaria
* Paolo Mattei : hoteleko langilea
* Laurent Stocker : gendarmea
* Philippe Duclos : Robin
* Dominique Valadié : Mme. Locace
* Christine Murillo : Mme. Leloup
* Armelle : bezeroa
* Catherine Hiegel : Charlesen ama
* Laurent Poitrenaux : Charlesen anaia
* Alexandre Steiger : koinatua
* Anne Rotger : Charlesen arreba
* Arthur Teboul : maître

## Erreferentziak

* ↑ «La grande magie» Berria 2023-02-04 CC BY-SA 4.0 lizentziapean.

## Kanpo estekak

* Datuak: Q116520605
# La Grande Vadrouille

La Grande Vadrouille 1966ko Gérard Oury frantziar zinema zuzendariaren umorezko filma da. La gran familia filmaren jarraipena izan zen.

## Sinopsia

Oharra: Atal honek istorio osoa edo amaiera argitzen du.
Bigarren Mundu Gerran hiru hegazkinlari ingeles Alemania bonbardatu eta gero okupaturiko Frantzian erori dira. Bertan margolari eta orkestra-zuzendari baten laguntza izango dute Frantzia Askera ihes egiteko.

## Aktoreak

* Bourvil: Augustin Bouvet
* Louis de Funès: Stanislas Lefort
* Terry-Thomas: Sir Reginald ("Bigotudo")
* Claudio Brook: Peter Cunningham
* Mike Marshall: Alan MacIntosh
* Marie Dubois: Juliette
* Pierre Bertin: Julietteren aitona
* Andrea Parisy: Marie-Odileren ahizpa
* Mary Marquet: ama nagusia
* Benno Sterzenbach: Aschbach maiorra
* Paul Préboist: marinela

## Kanpo estekak

* Datuak: Q487789
* Multimedia: La Grande Vadrouille / Q487789
# La Grange (Missouri)

La Grange Missourieko hiri bat da. Lewis konderrian kokatua dago. 2010ean 931 biztanle zituen, 4,03 kilometro koadrotan banatuta.

## Ikus, gainera

* Lewis konderria

## Kanpo estekak

* Datuak: Q968951
* Multimedia: La Grange, Missouri / Q968951
# Katalan herria

Katalanak Kataluniako herritarrak dira, bere arbasoak edozein izanda ere. Hizkuntza lehenesten duen ikuspegitik, zein Katalan Herrien nazio izaera onartzen duenetik, katalanak Katalan Herrietako herritar guztiak izendatzeko ere erabil daiteke, hots, Katalunia, Valentzia eta Balearretako herritarrez aritzeko
Kataluniako hizkuntza katalana da, Ipar Katalunian ofiziala ez dena. Katalan asko, emigrazioaren ondorioz, mundu zabalera zabaldu dira.

## Erreferentziak

* ↑ Euskaltzaindia. Hiztegi Batua. , 332 or... Euskaltzaindiak "katalan" hobesten du ez "kataluniar".
* ↑ Harluxet Hiztegi Entziklopedikoa. Katalan. .
* ↑ (Katalanez) Diccionari CA-VA-BA d'Alcover-Moll: «català 3b) m. i f. Que parla dita llengua com a vernacla. Catalans de Mallorca o de València: els mallorquins o valencians en quant parlen la mateixa llengua de Catalunya.»

## Kanpo estekak

* Datuak: Q244504
* Multimedia: People of Catalonia / Q244504
# Katalanezko Wikipedia

Katalanezko Wikipedia edo Viquipèdia Wikipediaren katalanezko edizioa da. 2001eko martxoaren 17an jarri zen abian, eta ingelesezkoak ez ziren artikuluak zituen Wikipedia bakarra izan zen bi hilabetez. 2007ko urtarrilean 50.000 artikuluen muga gainditu zuen. 2009ko irailean 200.000 artikuluen kopurua iragan zuen. 2016ko otsailaren 14an 500.000 artikuluetara iritsi zen.
Gaur egun 760.835 artikulu ditu.

## Kanpo estekak

* (Katalanez) Katalanezko Wikipedia
* Datuak: Q199693
* Multimedia: Catalan Wikipedia / Q199693
# Katalan zaldi

Katalan zaldia, katalanez "Cavall català", egun desagerturik dagoen Kataluniako bertako zaldi arraza bat izan zen. Antzineko arraza omen zen eta antza Iberiar penintsulako hegoaldeko zaldi arrazekin senideturik zegoen. Beste hainbaten arabera arraza zaldi iberiarren ondorengoa litzateke.
Bere tamaina zein gainontzeko ezaugarriengatik zaldi tamainako arrazen sailkapenean kokatzen zen.
Kataluniako zaldia Mallorcako zaldiaren zein Menorcako zaldiaren arbasoa izan zen. Baita neurri batean egun Katalunian deitzen duten Pirinioetako Zaldi Hipermetrikoen Elkarratze delako zaldiena. Elkarratze honetan egun Pirinioetan aurkitu daitezkeen zenbait zaldi motak batzen dira. Antza arraza hau kanpoko zenbait zaldi arrazekin nahasten joan zen desagertu arte.
Esate baterako joan den mendean militarrek jatorrizko katalandar zaldiak baina zaldi mardulagoak behar zituztenez artilleriako tresna astunak garraiatzeko, eta bretoiar zaldirak ekarri zituzten Kataluniako bertako behorrekin nahasteko. Haren ondorioz katalandar zaldiak tamainaz handituz joan ziren eta kolore gaztainkara agertu zen. Antzekoa gertatu zen esate baterako Ordunteko behorrak delako arrazarekin Euskal Herrian zein Gaztelan.
Beste zenbaitzuek Merensgo zaldiarekin lotzen dute arraza, antzineko arrazaren kolore beltza kontutan hartuz. Gauzak horrela, zaldi hauek zelta poniekin senideturik egongo lirateke.
Kataluniako zaldia XX: mendean desagertu zen baina Associació del cavall de tir Català delako elkarteak egun oraindik irauten duten hainbat abere nahastuekin arraza berreskuratzen saiatzen ari dira.

## Ezaugarriak

* Kataluniako zaldiak nekazal lanetarako erabilak izan ziren, baina baita landa munduan zela zalditzat ere. Berezkiki leku malkartsuetan ibiltzeko aproposa.
* Arrazaren kolorea ohikoa beltza zen.
* Zaldi apala zen eta oso esanekoa.

## Erreferentziak

* ↑ http://camping-barcelona.cancervera.com/caballo_catalan_de_tiro.htm
* ↑ = sci_arttext Genetic characterization of the Spanish Trotter horse Breed using microsatellite markers, Genetics and Molecular Biology , access November 5, 2009.
* ↑ Lopez, Maria S. et al. . "Mitochondrial DNA Insight On The Evolutionary History Of The Iberian Horses." Poroceedings of the XIV Plant and Animal Genome Conference, 2006. Web page access June 17, 2007

## Kanpo estekak

* Datuak: Q3754249
# Katalanezko musika

Katalanezko musika historian zehar hizkuntza hartan egindakoa da, Katalan Herri guztietan.

## Abeslariak

* Raimon (1940-).
* Joan Manuel Serrat (1943-).
* Maria del Mar Bonet (1947-).
* Lluis Llach (1948-).
* Marina Rossell (1954-).
* Quimi Portet (1957-).
* Gerard Quintana (1964-).
* Albert Pla (1966-).
* Cris Juanico (1967-).
* Joan Miquel Oliver (1974-).

## Taldeak

* Folk musika:
** Al Tall.
** L'Ham de Foc.
* Rock, ska, reggae, punk, pop eta beste batzuk:
** Antonia Font
** Brams
** Els Pets
** Inadaptats
** La Gossa Sorda
** Manel
** Obrint Pas
** Odi
** Oprimits
** Owix
** Sopa de Cabra
** Skatalá
** Umpah-pah

## Ikus, gainera

* Kataluniako musika

## Kanpo estekak

* (Katalanez)(Gaztelaniaz) Rock&Cat webgunea
# Katalan light

Katalan light delakoa, katalanez: Català light, gutxienez 1986. urtetik datorren izendapena da, hain zuzen ere, Ferran Toutain eta Xavier Pericay hizkuntzalariek Verinosa llengua liburua aurkeztu zuten urtea, honetan Orain mintzatzen den katalana (Català que ara es parla) aldarrikatzen dute. Halere, izendapena idatziz 1990an Joan Barril idazle eta kazetariaren El Món aldizkariko artikulu batean lehenbizikoz agertu zen, hartan Toutain eta Pericayek defentdatzen duten hizkera katalan light gisa izendatu zuen, eta bi hikuntzalariek kritikatutako idazleen hizkera katalan heavy izendapenaz. Urteen poderioz, izendapena katalana modu narratsean mintzatzen duten katalan hiztunen hizkera deitzeko izendapena bilakatu da, adibidez, eta betiere kirtikarien arabera, Kataluniako irrati-telebista publikoetako hedabideetan erabiltzen dena.

## Kanpo estekak

* Datuak: Q8342781
# Katalanaren alfabetoa

Katalanaren alfabetoa hogeita sei letrak osatzen dute:
* A a a (eta Àà aldaerak)
* B b be edo be alta [be altua] (be)
* C c ce (ze)
** Ç ç ce trencada (ze hautsia)
* D d de
* E e e (eta Éé Èè aldaerak)
* F f efa (efe)
* G g ge
* H h hac (hatxe)
* I i i (eta Íí Ïï aldaerak)
* J j jota
* K k ka (beste hizkuntzetako hitzentzako baino ez da erabiltzen)
* L l ela (ele)
** L·L l·l ela geminada (ele bikoiztua, inoiz ez hitz baten hasiera edo amaieran)
* M m ema (eme)
* N n ena (ene)
* O o o (eta Óó Òò aldaerak)
* P p pe
* Q q cu (ku)
* R r erra (erre)
* S s essa (ese)
* T t te
* U u u (eta Úú Üü aldaerak)
* V v ve edo ve baixa [be baxua] (ube)
* W w ve doble [be bikoitza] (ube bikoitza, beste hizkuntzetako hitzentzako baino ez da erabiltzen)
* X x ics edo xeix (ixa)
* Y y i grega (i grekoa, ny bikote bezala baino ez da erabiltzen, eta gainera, abizenen baten (adibidez Aymerich) edo beste hizkuntzetako hitzetan)
* Z z zeta

## Kanpo estekak

* Datuak: Q610822
# Katalasa

Katalasa izaki bizidunengan dagoen entzima da, hidrogeno peroxidoa (H$_2$O$_2$) deskonposatzen duena honako erreakzio kimikoan:
    2 H$_2$O$_2$ → 2 H$_2$O + O$_2$.
Hidrogeno peroxidoa zenbait prozesu metabolikotan sortzen da, eta oso toxikoa da. Katalasari esker ez da zeluletan pilatzen, indargabetuta baita kalterik egin aurretik. Katalasaren erreakzio ahalmena oso handia da, molekula batek 40 milioi hidrogeno peroxido molekula deskonposatzen baitu segundoko.

## Katalasaren proba

Mikrobiologia laborategietan asko erabiltzen da katalasaren proba bakterioak identifikatzeko. Bakterio asko katalasa (+) dira, baina beste batzuek ez dute katalasarik (guztiz anaerobioak direnak, esaterako).
Laborategian identifikatu nahi den bakterioa (hazkuntza-inguru solidoan hazten dena) ur oxigenatuaren soluzio batean jartzen da: burbuilen agerpenak katalasaren jarduera adierazten du.
Gram negatibo gehienak katalasadunak dira. Gram positiboen artean, katalasaren probak Staphylococcus eta Micrococcus generoak (katalasa +) Streptococcus eta Enterococcus (katalasa -) generoetatik bereizten ditu.

## Kanpo estekak

* Datuak: Q12824566
* Multimedia: Catalase / Q12824566
# La Sapienza Erromako Unibertsitatea

La Sapienza Erromako Unibertsitatea, lagunartean La Sapienza izenekoa, Erroman, Italian, dagoen unibertsitatea da. Unibertsitateak 111.789 ikasle zituen izena emanda 2011/2012 ikasturtean. Europako handiena da, eta munduko handienetakoa, izena eman duten ikasle-kopuruari dagokionez.
Unibertsitatea 1303ko apirilaren 20an sortu zuen Bonifacio VIII.a aitasantuak. 2010eko berrantolaketaren ondoren, unibertsitateak 11 fakultate, 21 museo, 59 liburutegi eta 67 departamentu ditu.
Unibertsitateak campus asko ditu, eta horietako handienak 439.000 metro karratuko azalera du eta Termini tren geltokitik hurbil dago. Unibertsitateak, halaber, campus bereiziak ditu Civitavecchian, Latinan, Pomezian eta Rietin. 2021eko Shanghaiko Rankingean, 151aren eta 200aren artean zegoen sailkatuta, eta Italiako lau onenetako bat da.

## Interesguneak

* San'Ivo alla Sapienza
* San Pietro in Vincoli: Klaustroa ingeniaritza Fakultateko zatia da

## Pertsona nabarmenak

* Enrico Fermi
* Paulo VI.a
* Federico Fellini
* Bernardo Bertolucci
* Joan XXIII.a
* Pio XI.a
* Pio XII.a
* Maria Montessori
* Pio VIII.a
* Evangelista Torricelli
* Aldo Moro
* Marcello Mastroianni
* Jules Mazarin
* Corrado Gini
* Bruno de Finetti
* Francisco A. Marcos Marín
* Bud Spencer
* Terence Hill
* Giuseppe Tomasi di Lampedusa
* Benedikto XIV.a
* Inozentzio XIII.a
* Inozentzio XI.a
* Klemente X.a
* Mario Draghi
* Gabriele D'Annunzio
* Marcelo Vigil
* Giulio Andreotti
* Humberto Giannini
* Mario Scelba
* Giovanni Pettinato
* Guido Calogero
* Dino Risi
* Luigi Sturzo
* Pier Luigi Nervi
* Giuseppe Ungaretti
* Curzio Malaparte
* Antonio Salandra
* Giulio Carlo Argan
* Salvatore Quasimodo
* Matteo Ricci
* Stanislao Cannizzaro
* Vito Volterra
* Luca Pacioli
* Valerio Zurlini
* Andrea Cesalpino
* Vilfredo Pareto
* Hans Bethe
* Giuliano Amato
* Federigo Enriques
* Guido Baccelli

## Erreferentziak

* ↑ Il nome la Sapienza - Sapienza – Università di Roma. .
* ↑ È il Ateneo di Europa. 2008-09-20.
* ↑ Anagrafe nazionale Studenti 2011-2012. .
* 1 2 Chi siamo.. .
* ↑ Facoltà - La Sapienza. .
* ↑ 2021 Academic Ranking of World Universities. .

## Kanpo estekak

* La Sapienzaren orri nagusia
* Datuak: Q209344
* Multimedia: Sapienza University of Rome / Q209344
# La Sardanako geltokia

La Sardana Bartzelonako tranbiaren geltoki bat da, Esplugues de Llobregat udalerrian dago.
Geltokia 2004n inauguratu zen.
# La Sarraz

La Sarraz Suitzako udalerria da. Vaud kantonamenduan dago, Vaud kantonamendua barrutian. 2014an 2,595 biztanle zituen 7,71 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70210
* Multimedia: La Sarraz / Q70210
# La Sarrea

La Sarrea Nafarroa Garaiko mendia da, 650 metro ditu Buskilgo mendilerroan kokatuta dagoena eta tontorrik altuena dena.

## Erreferentziak

* ↑ Gailurraren izena: La Sarrea (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Sarrea La Sarrea (Mendikat)

## Ikus, gainera

* Euskal Herriko mendiak
* Nafarroako mendien zerrenda

## Kanpo estekak

* luberri.net webgunean
* Datuak: Q66619035
# La Salzadella

La Salzadella edo la Salzedella Valentziako Erkidegoko udalerria da, Baix Maestrat eskualdean eta Castellóko probintzian kokatua.
2009ko urtarrilaren 1eko erroldaren arabera 838 biztanle zituen.

## Ikus, gainera

* Castellóko udalerrien zerrenda

## Kanpo estekak

* (Katalanez) Udalaren webgunea.
* Datuak: Q1900762
* Multimedia: La Salzadella / Q1900762
# La Santeko espetxea

La Santeko espetxea Parisko izen bereko karrikan dagoen espetxea da, Montparnasse auzoan dagoena. Joseph Auguste Émile Vaudremer arkitektoak diseinaturik, 1863 eta 1868 artean eraiki zuten.

## Preso ospetsuak

* Guillaume Apollinaire
* Alén Diviš
* Paul Gorguloff - Paul Doumer presidentearen hiltzailea
* Jacques Fesch
* Jérôme Kerviel
* Arsène Lupin (fikziozko pertsonaia)
* Jacques Mesrine
* Fantômas (fikziozko pertsonaia)
* Francesc Macià
* Lucio Urtubia - anarkista
* Maurice Papon
* Marcel Petiot
* Ilich Ramírez Sánchez, "Carlos", "Chacal".
* Issei Sagawa
* Victor Serge
* Bernard Tapie
* Cheb Mami

## Erreferentziak

* ↑ (Frantsesez) Soppelsa, Caroline. (2017). «Maison d'arrêt de Paris La Santé» (Pdf) apij.justice.fr.

## Kanpo estekak

* Datuak: Q290432
* Multimedia: Prison de la Santé / Q290432
# La Sarre (Quebec)

La Sarre Quebeceko udalerri bat da, Kanadan. Abitibi-Témiscamingue eskualdean kokatuta dago, eta horren barruan dagoen Abitibi-Ouest konderriko eskualde udalerria da.. 2011ko zentsoaren arabera 7,719 biztanle zituen 148.74 kilometro koadroko azaleran.

## Kanpo estekak

* Datuak: Q141933
* Multimedia: La Sarre, Quebec / Q141933
# La Salvé

La Salvé :
| Ezaugarri orokorrak: ||
| - Kokalekua | Laredo |
| - Luzera | 4250 m |
| - Batez besteko zabalera | 120 m |
| - Betetasun maila | Altua |
| - Urbanizatze maila | Altua |
| - Pasealekua | Bai |
| Hondartza mota: ||
| - Hondar mota | Urre-kolorekoa |
| - Bainuaren egoera | Librea |
| - Hondartza nudista | Bai |
| Kirolak: |
| - Surfa egiteko | Bai |
| - Urpekaritza | Bai |
| - Besterik | {{{beste kirolik}}} |
| Ingurumena: ||
| - Landaredia | Bai |
| - Eremu babestua | Bai ([[{{{babestua}}}]]) |
| - Bandera urdina | Bai |
| Segurtasuna: ||
| - Arrisku seinaleak | Bai |
| - Hondartzaina | Bai |
| - Udaltzaingoa | Bai |
| - Sorosle taldea | Bai |
| Sarbideak: |
| - Elbarrientzat | Bai |
| - Sarbide mota | Kotxez |
| - Sarbide seinaleztatua | Bai |
| Bestelako informazioa: |
| - Taberna kopurua | |
| - Kanpina | Bai |
| - Herrigunerako distantzia | |
La Salvé hondartza Laredo udalerrian dago, Kantabrian. 4.250 metro ditu eta herriko zabalgunearen parean kokaturik dago, antzinako kaia ("El Canto") eta lur-mihia ("El Puntal") artean. Limpiasko itsasadarrean dagoen Regatón (3.900 m) hondartzarekin batera Kantabria osoko hareatzarik handiena osatzen du.
* Hondartzaren hasiera, "El Canto" kaiaren ondoan.
* 2004Ko Espainiako hondartza-boleibol txapelketa.
* Itsasotik ikusita.
* Hondartzaren amaiera "El Puntal"en.

## Erreferentziak

* ↑ www.eltiempo.es
* ↑ «Las playas más largas de España» ABC 2012-07-07.

## Kanpo estekak

* Datuak: Q5965192